b'\n_START_ARTICLE_\nLampropeltis triangulum\n_START_SECTION_\nTaburan geografi\n_START_PARAGRAPH_\nUlar susu tertabur dari tenggara Kanada, melalui sebahagian besar benua Amerika Syarikat ke Amerika Tengah, hingga barat Ecuador dan utara Venezuela di utara Amerika Selatan.\n_START_SECTION_\nKeterangan\n_START_PARAGRAPH_\nUlar susu tumbuh mencapai 20 hingga 60 inci (51 hingga 150 cm) panjangnya. Ia mempunyai sisik yang licin dan berkilau, dan corak warna lazimnya merupakan jalur-jaluran yang berselang merah-hitam-kuning atau putih-hitam-merah. Namun demikian, pada sesetengah populasi terdapat tompok-tompok merah sebagai ganti jalur. Sesetengah ular susu amat mirip dengan ular karang yang berbisa dengan jalur-jalurnya yang berwarna merah, kuning dan hitam. Kemimikan ini (iaitu kemimikan Bates) mampu menakutkan pemangsa. Kedua-dua jenis ular dapat dibezakan dengan menghafaz bahawa ular susu berjalur merah berapit hitam, sementara ular karang pula berjalur merah berapit kuning.\n_START_SECTION_\nTabiat\n_START_PARAGRAPH_\nUlar susu lazimnya lebih giat pada waktu malam.\n_START_SECTION_\nPemakanan\n_START_PARAGRAPH_\nUlar susu muda lazimnya memakan lintah bulan, cacing dan serangga, sementara yang dewasa pula gemar memakan biawak (terutamanya bengkarung) dan haiwan kecil. Ia juga diketahui memakan burung dan telurnya, katak, ikan dan ular lain.\n_START_SECTION_\nPembiakan\n_START_PARAGRAPH_\nUlar susu bertelur sekitar 10 biji sekali. Ular ini mengawan dari awal Mei hingga akhir Jun. Pada Jun dan Julai, ular susu betina bertelur di bawah beneath logs, boards, rocks, and rotting vegetation. Telur-telur ini mengeram selama sekitar dua bulan lalu menetas sekitar Ogos atau September. Ular susu lazimnya hidup sekitar 12 tahun.'